Good Day

Good Day er et musikkalbum med det norske psykedeliske rockbandet Dog Age, utgitt i 1989.

Good Day er Dog Ages debutalbum. Singelen «The Sun» hadde vekket oppmerksomheten til det nystartede plateselskapet Voices of Wonder som tilbød platekontrakt sommeren 1988. Innspillingen av albumet var allerede i gang i Studio Staal på Strømmen på dette tidspunktet, men ble nå flyttet over til Red Light Studio med Eystein Hopland (Sister Rain) som produsent.

Inspirasjonskildene til utgivelsen var – i følge et intervju med Jørn Smedslund i magasinet Ptolemaic Terrascope – The Beatles anno 1967–68 og Pink Floyds Syd Barrett.

Albumet fikk en noe blandet mottakelse, med hyppige sammenlikninger med samtidige Matchstick Sun der Dog Age kom til kort. Enkelte anmeldere mente også at bandet var for bakstreversk med sitt 60-talls lydbilde. Av norske anmeldere var Børre Haugstad i VG mest positiv. Han ga platen terningkast fem, og betegnet utgivelsen som "en meget vellykket utgave av norsk psykedelisk rock".

I mars 2014 ble albumet gjenutgitt digitalt som dobbeltalbum sammen med oppfølgerplata Sigh No More, av det new-zealandske plateselskapet The Active Listener Records i samarbeid med VME.

Sporliste

 «The Sun» (Smedslund/Strand)
 «Rain» (Refsum)
 «Here Comes the Summer» (Smedslund/Strand)
 «Kangaroo» (Smedslund/Strand)
 «I Wish I Were Here» (Smedslund/Strand)
 «Outside» (Smedslund/Strand)
 «Party» (Smedslund/Strand)
 «The Satanic Nurses» (Smedslund/Strand)
 «The King of Ing» (Smedslund/Strand)
 «Morning Train» (trad.)
 «Sweet Scent of Life» (Smedslund/Strand)

 Medvirkende 

 Musikere 

 Harald Beckstrøm – vokal, gitar, bass, synthesizer, perkusjon
 Jon Anders Strand – vokal, gitar, bass, synthesizer, perkusjon
 Øystein Jevanord – trommer/perkusjon, vokal + diverse instrumenter
 Jørn Smedslund – vokal ("vowels and consonants"), gitar
 Lars Fredrik Beckstrøm – bass
 Christian Refsum – trommer, tabla, vokal

 Andre 

 Hovedtekniker, mikser – E. Hopland
 Tekniker – A. Rye
 Tekniker –  N. F. Lie
 Produsent – bandet

 Referanser 

Kategori:Debutalbum fra 1989
Kategori:Dog Age-album